als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
26. 06. 2017. >> 17:27 0
Lajmet 26.06.2017
26.06.2017
Markoviq nesër në Strazburg
Kryeministri i Malit të Zi, Dushko Markoviq, udhëton sot për në Strazburg, në vizitë zyrtare Këshillit të Evropës, me rastin e dhjetë vjetorit të anëtarësimit të Malit të Zi në këtë organizatë ndërkombëtare. Markoviq, siç është kumtuar nga qeveria, nesër do të flasë në Asamblenë parlamentare të Këshillit të Evropës dhe të do të përgjigjet në pyetjet e deputetëve. Po ashtu, është paralajmëruar se ai do të bisedoj me sekretarin e përgjithshëm të Këshillit të Evropës, Torbjorn Jeglland, pastaj me kryetarin e Asamblesë parlamentare Pedro Agramundo dhe kryetaren e Kongresit të pushteteve lokale dhe rajonale ,Gudrun Mosler Tornstrom. Markoviq do të vizitojë edhe gjyqin evropian për të drejtat e njeriut ku do të bisedojë me kryetarin e këtij gjyqi, Gvido Raimondi.
Darmanoviq prej nesër e deri të premten në Nju Jork
Ministri i punëve të jashtme Srgjan Darmanoviq prej nesër e deri të premten do të qendroj për vizitë pune në Kombet e Bashkuara, në Nju Jork, ku ndër të tjera, do të bisedojë me sekretarin e përgjithshëm Antonio Guterresh. Nga ministria e punëve të jashtme është kumtuar se Darmanoviq do të bisedojë edhe me kryetarin e 71 të kuvendit të përgjithshëm të KB Piter Tomson, me ndihmës sekretarin e përgjithshëm të Kombeve të Bashkuar për çeshtje politike Mirosllav Jenç dhe nënseketarin e Kombeve të Bashkuara për operacionet paqësore Zhan Pjetro Llakron. Siç theksohet, takimi i Darmanoviqit me zyrtarët e Kombeve të Bashkuara është rast për promovimin e realizimit të arritjeve të Malit të Zi në planin e brendshëm dhe të politikës së jashtme e në veçanti në dritën e prioriteteve integruese dhe antarësimit në Aleancën Veriatlantike.
Implementimi i planeve akcioniste për kapitujt 23 dhe 24 ka sjellë përparim të rëndësishëm
Implementimi i planeve akcioniste në diçka më shëmë se tri vite për kapitujt 23 dhe 24 ka sjellë përparim të rëndësishëm në reformat ligjdhënëse, me stërvitje të kontinuera, ngritjen e vetëdijes dhe procesit të forcimit të institucioneve gati që ka përfunduar. Kjo thuhet në dokumentin punues jozyrtar për gjendjen aktuale në lëmit e kapitujve 23 dhe 24 të cilët i ka përgatitë Konisioni Evropian e të cilat sot i ka shpallë Ministria e punëve evropiane, thuhet në raport.
Pejoviq - Përcaktimi i qeverisë është që deri në fund të mandatit të vetë të përfundojë negociatat
Përcaktimi i qeverisë është që deri në fund të mandatit të vetë të përfundojë negociatat dhe të pergatisë shtetin për antarësim në UE, ka deklarua ministri për punët evropiane Aleksander Andria Pejoviq. Ai ka theksuar poashtu se në këtë drejtim do ti adresojnë të gjitha përpjekjet dhe do të intensifikoj punën e krejtë administratës shtetërore. ,, Do të bejmë të gjitha përpjekjet që do të varen nga Mali i Zi. Realisht është të pritet që Mali i Zi të antarësohet në mandatin e ardhshëm të Komisionit Evropian,, ka theksua Pejoviq për gazetën ,,Pobjeda,,. Ai konsideron se Mali i Zi nga të gjitha shtetet e rajonit është më afër antarësimit. ,, Gjatë 5 viteve të zhvillimit të bisedimeve kemi hapur kapitujt 23 dhe 33 dhe jemi në rrugë të mirë që në muajt e ardhshëm, pas plotësimit edhe masave të fundit të kapitullit 8 – konkurrenca, të hyjmë në procesin e hapjes edhe 5 kapitujve të mbetur,, ka pohuar Pejoviq.
Pazhin- Agjencioni për pengimin e korrupcionit ka tregua rezultate të cilat premtojnë
Agjencioni për pengimin e korrupcionit ka tregua rezultate të cilat premtojnë dhe me këtë është vërtetua arsyetueshmëria drejt formimit të tij, ka vlerësua nënkryetari i qeverisë për sistemin politik si dhe politikën e brendshme e të jashtme Zoran Pazhin. Ai sot ka hapë ceremoninë me të cilën është shënua fidhimi i implementimit të aktiviteteve të projekteve në kuadër të programit IPA, i cili është organizua në partneritetin me agjencinë nacionale për shkatërrimin e korrupcionit në Itali.Pazhin theksoi pos tjerash se shpreson se aktivitetet në kuadër të këtij projekti dhe rezultatet e arritura të kenë ndikimin e vetë të dukshëm, duke marrë parasysh lëmitë të cilat do të trajtohen me vetë projektin.
Protestat e nënave ditën e merkurë
Protesta e shfrytëzuesëve të kompensimeve për nënat me 3 e më shumë fëmij është caktuar për ditën e mërkurë para ndertesës së kuvendit, ku do të presin vendimin e parlamentit i cili një ditë më vonë duhet të debatojë për propozim ligjin me të cilin definohet statusi juridik i nënave. Parlamenti malazez në mbledhjen e caktuar për me 29 qershor do të debatojë mbi propozim ligjin për konfirmimin e vendimeve të gjyqit kushtetues i cili me 19 prill i ka ndërprerë predispozitat e ligjit për mbrojtjen sociale dhe të fëmijëve, duke vlerësuar se nuk janë në harmoni me aktin më të lartë juridik.
Kongresi i PSP me 13 gusht
Këshilli kryesor i PSP, në mbledhjen e djeshme, ka miratuar vendimin për mbajtjen e kongresit partiak më 13 gusht, në Podgoricë, në të cilin do të zgjedhet kryetari i ri i partisë. Siç thuhet në kumtesën nga kjo parti, me të njëjtin vendim parashihet që në punën e kongresit të marrin pjesë 463 delegatë , prej të cilëve 310 do të jenë përfaqësuesit e zgjedhur nga organizatat komunale kurse 153 anëtar do të jenë nga përbërja aktuale e Këshillit kryesor. Pjesa e vogël e anëtarëve të këshillit kryesor, duke vepruar sipas instruksioneve të ish deputetit të PSP, Aleksandar Damjanoviq, mentorët e të cilit janë mirë të njohur, tentoi dje të bëjë obstruksionin e mbledhjes së Këshillit kryesor dhe të minoj vendimin për mbajtjen e kongresit, nga frika e përballjes me vullnetin shumicë brenda PSP, thuhet në kumtesë. Këshilli kryesor po ashtu, miratoi vendimin për hapjen e procedurës brenda partiake për propozimin e kandidatëve për kryetar të PSP, pastaj për anëtar të këshillit kryesor si dhe organet tjera partiake.
Në Mal të Zi nuk ka torturë sistematike ndaj personave të privuar nga liria
Në Mal të Zi nuk ka torturë sistematike ndaj personave të privuar nga liria, por janë shënuar raste të sjelljes jonjerëzore dhe të keqtrajtimit, është kumtuar nga institucioni i mbrojtësit të lirive dhe të drejtave të njeriut. Në kumtesën me rastin e 26 qershorit, Ditës ndërkombëtare në mbështetje të viktimave të torturës, avokati i popullit rikujton se ndalimi i torturës është absolute, që do të thotë se nuk mund të ketë arsye kurrsesi. Mbrojtësi i të drejtave të njeriut, andaj ka tërhequr vërejtjen në sanksionimin adekuat në rastet e tilla si dhe në përcaktimin e përgjegjësisë, thuhet në kumtesë.
Besimtarët mysliman sot e nesër festojnë Fiter Bajramin
Besimtarët mysliman festojnë Fiter Bajramin, të cilit i ka paraprirë agjërimi njëmujor dhe i cili ka filluar më 27 të muajit të kaluar. Besimtarët, kremtimin e kësaj feste e filluan me faljen e namazit nëpër xhami e më pas vazhduan me vizita të ndërsjella siç ndodh tradicionalisht me rastin e festave të këtilla. Ndërkohë, autoritetet fetare dhe përfaqësuesit politik kanë përgëzuar besimtarët me rastin e festës, duke u dëshiruar që ditët festive ti kalojnë në qetësi dhe gëzim me njëri tjetrin, siç është traditë në këto hapësira.
Numërohen mbi 45% të votave, PS 75 mandate
Partia Socialiste është pranë një fitoreje historike, ku deri tani janë numëruar mbi 45% të votave. Teksa janë numëruar 2505 nga 5362 kuti në të gjithë Shqipërinë, PS udhëheq me mbi 51.49% të votave, e ndjekur nga PD me 29.52% të votave dhe LSI me 15.37% të votave. Ndërsa PS sheh rritje të ndjeshme në vota në krahasim me 4 vite më parë, e kundërta ndodh me PD që është rrudhur në shifra në këto zgjedhje. Por rritje në shifra nuk ka vetëm PS, një rritje të ndjeshme ka edhe LSI që duket se do të ketë më tepër deputetë se në legjislaturën e lënë pas. Ndërkohë që në Parlament duket se do të jetë edhe PDIU, edhe pse bazuar në numërimin e deritanishëm do të ketë më pak përfaqësues në Parlamentin e ardhshëm.
Bazuar tek numërimi i deri tanishëm, rezulton se projeksioni për ndarjen e mandateve është si më poshtë: PS 75 mandate ,PD 41 mandate, LSI 20 mandate, PDIU 3 mandate, PSD 1 mandat.
Majko: Të rrimë me këmbë në tokë, këto dy arsye na dhanë fitoren!
Dy ishin faktorët që sipas Pandeli Majkos ndikuan në fitoren e Partisë Socialiste, e para fushata që ndërtoi Edi Rama dhe e dyta, mospjesmarrja e demokratëve në zgjedhje.Të dy këto arsye Majko i artikuloi gjatë një interviste në Abc news, në studion e gazetares Juli Xhokaxhi. Kur foli për fushatën që ndërtoi Partia Socialiste muajin e fundit, Majko ia dha të gjitha meritat Edi Ramës.
Rezultati në Tiranë, Veliaj feston fitoren e PS-së
Pas daljes së rezultateve të para nga zgjedhjet, Kryetari i Tiranës Erion Veliaj ka falënderuar të gjithë qytetarët të cilët vlerësuan në këto zgjedhje punën dhe transformimin që ka pësuar kryeqyteti në këto dy vite. Përmes një postimi në Facebook, Veliaj i bën thirrje të gjithë qytetarëve që të bashkëpunojnë për të ecur përpara për më shumë punë për Shqipërinë që duam. “Le t’i japim dorën njeri-tjetrit dhe ecim përpara. Kjo ishte një fitore masive e punës mbi fjalët, ndaj me përulësi e mirësi të vazhdojmë të punojmë për Shqipërinë që duam. Faleminderit nga zemra , shkruan Veliaj.
KQZ: Këtë javë shpallen rezultatet përfundimtare
Gjatë kësaj javë pritet shpallja zyrtare e rezultatit të zgjedhjeve të parakohshme parlamentare në Kosovë, të mbajtura më 11 qershor.
Komisioni Qendror i Zgjedhjeve, ka konfirmuar se ka përfunduar tashmë rinumërimi i rreth 425 kutive të votimit për të cilat është kërkuar një procedurë e tillë dhe atyre me postë. Kurse tash ka filluar numërimi i votave me kusht, që llogariten të jenë rreth 25 mijë. Valmir Elezi, zëdhënës i Komisionit Qendror të Zgjedhjeve, tha për Radion Evropa e Lirë se procesi i rinumërimit të votave dhe atyre me postë është zhvilluar pa ndonjë problem. Ai i tha se gjatë kësaj jave, KQZ-ja do të dalë me rezultate përfundimtare. “Janë 25 mijë vota më kusht që presim të numërohen shumë shpejtë dhe më pas do t’i vjen radha edhe shpalljes përfundimtare nga Komisioni Qendror i Zgjedhjeve. Po besojmë se gjatë kësaj jave, KQZ-ja do të dal më rezultate përfundimtare”, tha Elezi.
Sherifi: Duhet pyetur Haradinajn si do t'i sigurojë votat për Qeverinë
Sekretari i Nisma-s për Kosovën, Bilall Sherifi në një prononcim të shkurtër për “Gazeta Blic”, thotë se Qeveria e Kosovës do të formohet porsa të konstituohet Kuvendi.Sherifi thotë se qeveria do të formohet nga koalicioni PDK- AAK- Nisma për Kosovën, ashtu siç ka thënë edhe mandatari i këtij koalicioni për kryeministër, Ramush Haradinaj.“Mandatari për kryeministër i koalicionit PAN Ramush Haradinaj ka deklaruar se menjëherë pas konstituimit të Kuvendit do të krijohet edhe qeveria”, ka thënë ai.
Kosova me zyre në Këshillin e Evropës
Një delegacion i Kuvendit të Kosovës, i udhëhequr nga nënkryetari Xhavit Haliti, po merr pjesë në punimet e Asamblesë Parlamentare të Këshillit të Evropës, që po mbahen në Strasburg të Francës. Është hera e parë që delegacionit të Kuvendit të Kosovës i lejohet ulësja në sallën plenare të Asamblesë Parlamentare të Këshillit të Evropës. Kosova ka siguruar edhe zyrë për herë të parë brenda një institucioni ndërkombëtar. Përpjekjet do të vazhdojnë që Kosova të bëhet anëtare e barabartë me vendet tjera në KE e BE.
Së paku 153 persona kanë humbur jetën pas eksplodimit në Pakistan
Së paku 153 persona, në mesin e të cilëve ka gra dhe fëmij, kanë humbur jetën dhe dhjetëra të tjerë gjendën në gjendjen kritike pas eksplodimit të një cisterne të naftës në Pakistan, kanë njoftua sot zyrtarët e këtij vendi. Sipas fjalëve të mjekut Muhamed Bakar, shumica e viktimave janë djegur dhe do të identifikohën në bazë të ekspertizës mjekësore.
9 të vdekur nga fundosja e anijes në Kolumbi
Nëntë persona kanë vdekur dhe 28 të tjerë konsiderohen të zhdukur, pasi anija që po barte rreth 170 turistë është fundosur në Penol-Guatape të Kolumbisë. Autoritetet në Kolumbi nuk kanë bërët të ditur shkaqet e fundosjes së kësaj anijeje.
Macron, Poroshenko shpresojnë të zgjidhin konfliktin në Ukrainë
Presidenti i Francës, Emmanuel Macron, dhe ai i Ukrainës, Petro Poroshenko, shfaqen shpresë për zgjidhjen e konfliktit në lindje të Ukrainës. Pas takimit në Paris, dy liderët thanë se presin një takim të ri të Formatit të Normandisë për Ukrainën, i cili do të mbahej në fillim të korrikut. Formati i Normandisë është një grupim diplomatik i përfaqësuesve të Gjermanisë, Francës, Rusisë dhe Ukrainës. “Nuk kemi nevojë për bisedime që vazhdojnë me orë të tëra. Jemi të bindur se na duhen dokumente gjithëpërfshirëse që do të sillnin paqe në tokën e Ukrainës, që ka vuajtur aq shumë”, tha Poroshenko. Konflikti në lindje të Ukrainës midis forcave qeveritare dhe separatistëve pro-rusë ka nisur qysh në vitin 2014 dhe ka marrë mbi 10,000 jetë njerëzish. Një marrëveshje për paqe, e nënshkruar në Minsk në vitin 2015, ka dështuar t’iu japë fund luftimeve. Bashkimi Evropian dhe Shtetet e Bashkuara kanë sanksionuar Rusinë për nxitjen e këtij konflikti, si dhe për aneksimin e gadishullit ukrainas të Krimesë. Macron përsëriti të hënën se nuk e pranon këtë aneksim dhe tha se nuk është dakord me qëndrimin e sekretarit amerikan të Shtetit, Rex Tillerson, se konflikti në Ukrainë mund të zgjidhet jashtë Marrëveshjes së Minskut.
Vendet e Gjirit Arab kërkojnë "garanci" nga SHBA-ja dhe BE-ja rreth Katarit
Një zyrtar i lartë i Emirateve të Bashkuara Arabe ka thënë se SHBA-ja dhe Bashkimi Evropian duhet të jenë garantuese, në rast se do të ketë ndonjë marrëveshje potenciale, që synon përfundimin e mosmarrëveshjeve midis Katarit dhe vendeve të Gjirit Arab. Kriza ndërmjet këtyre vendeve nisi më 5 qershor, pasi Arabia Saudite, Emiratet e Bashkuara Arabe, Bahreini dhe Egjipti shkëputën marrëdhëniet me Katarin, duke e akuzuar atë për mbështetje të ekstremizmit. Anwar Gargash, ministër i Punëve të Jashtme në Emiratet e Bashkuara, ka thënë se marrëdhëniet mund të rregullohen “nëse Katari heq dorë nga mbështetja e ekstremizmit dhe terrorizmit". "Nëse Katari ndjek rrugën e drejtë ... neve na duhet një sistem i sigurisë dhe garancisë, për të zbatuar ndonjë marrëveshje me Katarin”, ka thënë Gargash. Ai me këtë deklaratë ka bërë thirrje për “nevojën e sigurisë evropiane dhe amerikane”.
Instituti i Londrës: Nuk është Rusia problem në Ballkan, por liderët e korruptuar
Instituti Ndërkombëtar i Londrës për studime strategjike (IISS) ka vlerësuar se përkundër “zhurmës”, Ballkani Perëndimor nuk kërcënohet nga lufta dhe rusët aty nuk po ia dalin të përforcojnë ndikimin e vet, porse demokracia është rrënuar dhe se “në rajon qeverisin autokratët dhe korrupsioni e ndaj tyre Perëndimi mbyll sytë”. Kjo, theksohet në analizën e gjerë të IISS, është kombinim i “autokratëve e kleptokratëve ballkanikë të cilët vendet perëndimore i mbështesin për shkak se e mbajnë paqen e stabilitetin, siç tërheqin vëmendjen kritikët qeverive ballkanike”, transmeton Koha.net. Në thelb, një fjalë e re ka hyrë në leksik për t’u thënë se vendet e Ballkanit Perëndimor nuk janë demokraci të vërteta, por janë “stabilokraci” që shkojnë drejt anëtarësimit në Bashkimin Europian, thotë Instituti londinez.
May arrin marrëveshjen për qeverisje me partinë e Irlandës së Veriut
Partia Konservatore e kryeministres britanike, Theresa May, arriti marrëveshjen me Unionistët Demokratë për formimin e qeverisë së pakicës. Dhjetë deputetë të partisë nga Irlanda e Veriut do t’i mbështesin Konservatorët në Parlament. Në këmbim, Irlandës do t’i jepen një milliard sterlina shtesë gjatë dy vjetëve të ardhshëm. Liderja e Unionistëve Demokratë, Arlene Foster, tha se marrëveshja “është e mirë edhe për Irlandën e Veriut, edhe për Mbretërinë e Bashkuar”. Marrëveshja vjen gati tri javë pas zgjedhjeve në Britani, në të cilat Konservatorët e kryeministres May kanë humbur shumicën parlamentare. May i ka thirrur zgjedhjet e 8 qershorit për të forcuar pozicionin e saj dhe të partisë së saj në negociatat për Brexit, por, ndryshe nga pritjet e saj, ajo ka humbur 13 ulëse.
IS-i në Raka dhe Mosul po tkurret
Forca arabo-kurde që lufton militantët e Shtetit Islamik në Siri, me mbështetjen e SHBA-së, ka marrë kontrollin e qarkut Al-Kadisia, jashtë qytetit Raka.Raka është kryeqyteti i vetëshpallur i Shtetit Islamik në Siri.Koalicioni ka nisur betejën për këtë qytet qysh në fillim të qershorit.Zëdhënësi i koalicionit, kolonel Ryan Dillon, tha se rezistenca e Shtetit Islamik në Raka po rritet, pasi militantët po bëhen gjithnjë e më të pashpresë. Koalicioni, që udhëhiqet nga SHBA-ja, ka siguruar artileri dhe mbështetje ajrore për forcat arabe dhe kurde në Raka.Koalicioni po ashtu tha se ka vrarë disa udhëheqës të Shtetit Islamik, përfshirë Turki Binali, klerik nga Bahrejni, i cili ka qenë njëri nga predikuesit më të zëshëm të grupit dhe është shfaqur rregullisht në videot e tij propaganduese.Raportet për përparim vijnë në ditën e njëjtë kur forcat irakiane, të mbështetura nga SHBA-ja, kanë hyrë më thellë në qytetin e Mosulit dhe janë pranë rikthimit të tij nga militantët e Shtetit Islamik.“Do ta përfundojmë operacionin brenda disa ditësh. Fundi do të jetë shumë shpejt”, tha komandanti i ushtrisë, Abdulwahab al-Saadim.Kryeministri i Irakut, Haider al-Abadi, tha se forcat e Qeverisë janë afër shpalljes së fitores përfundimtare mbi bandat e Shtetit Islamik.
Trump pret në takim kryeministrin e Indisë
Presidenti i Shteteve të Bashkuara, Donald Trump, do të presë sot në Shtëpinë e Bardhë kryeministrin e Indisë, Narendra Modi. Takimi do të jetë i pari midis liderëve të dy demokracive më të mëdha në botë. Ai zhvillohet në kohën e pasigurive për shkak të dallimeve të tyre mbi tregtinë dhe çështje të tjera. Trump është fokusuar në përafrimin me rivalin strategjik të Indisë, Kinën, të cilën e sheh si vend me ndikim te Koreja e Veriut. Por, Uashingtoni dhe Nju Delhi ndajnë shqetësimet për rritjen e Kinës si fuqi ushtarake.
Nesër mot me diell me temperturë maksimale deri në 38 gc
Sot në pjesët jugore të vendit mban mot kryesisht me diell, kurëse në viset e tjera me vransira mesatare deri krejt i vranët dhe vende vende me reshje të dobëta të shiut dhe bubullimë. Frynë erë e dobët deri mesatare nga drejtimet e ndrysgme. Temperaturat e shënuara në orën 14 : Podgoricë 34, Ulqin, Cetinë e Budvë 32, Tivar e H.Novi 31, Petrovac 29, Plevle e Plavë 28, Kollashin, Pluzhinë, Shavnik, Andrievicë e Rozhajë 25, Beranë e Mojkovac 24, B.Pole 23 dhe Nikshiq e Zhablak 20 gradë. Për nesër metereologët parashohin mot kryesiht me diell dhe mjaft të nxehtë. Do të fryjë erë e dobët deri mesatare nga drejtimet e jugut dhe perendimit.Temperatura e mëngjesit prej 13 deri në 24 kurëse më e larta e ditës prej 27 deri 38 gc.
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn